Publication: Magyar Közlöny
Issue: MK-2002-91 (Year: 2002, Number: 91)
Era: 1990-2004
Section: Függelék a 7/2002. (VI. 29.) GKM—BM—KvVM együttes rendelet 11. számú mellékletéhez
Paragraph Index: 626

d) a tanúsítványadó az ügyviteli elõírásokat egy éven belül ötnél több esetben a tanúsítvány hibás kitöltésével érdemi módon megsérti vagy nem megfelelõ színû plakettet helyez fel, illetve az ügyintézõ munkáját ilyen módon elbizonytalanítja, akadályozza. 3.6.2. Az eltiltás idõtartam hat hónapnál több, de legfeljebb 1 év, ha a tanúsítványadó 5 éven belül két alkalommal olyan gépkocsihoz állított ki tanúsítványt, amelyhez nem rendelkezik tanúsítványadói jogosultsággal, illetõleg amelynek gyártmányára a kijelölt felülvizsgáló állomás kijelölése nem terjed ki. 3.6.3. A tanúsítványadó e tevékenységre való jogosultságát vissza kell vonni, ha bebizonyosodik, hogy szándékosan valótlan adatokat szerepeltet az általa adott tanúsítványban, a tanúsítvány alapján nem megfelelõ gépkocsira az igazolólapot, illetve plakettet kiadja. 3.6.4. A tanúsítványadói tevékenységtõl való eltiltásról, illetve a jogosultság visszavonásáról a területi közlekedési felügyelet értesíti a tanúsítványadót, a kijelölt felülvizsgáló állomás vezetõjét, valamint a KFF-et az eltiltás tényének a környezetvédelmi tanúsítványadókról vezetett nyilvántartásban való rögzítése céljából. Az eltiltás idejére a kijelölt felülvizsgáló állomás vezetõje a tanúsítványadó tevékenységét ennek megfelelõen korlátozza, megbízását visszavonja. 3.6.5. Amennyiben a területi közlekedési felügyelet megállapítja, hogy a tanúsítványadó eltiltása miatt a felülvizsgáló hely nem rendelkezik tanúsítványadóval, úgy a felülvizsgáló hely feljogosítását felfüggeszti. 3.6.6. Amennyiben a tanúsítványadó jogosultságának 3.6.3. pont szerinti visszavonására kerül sor a visszavonástól számított 5 évig nem adható újból feljogosítás tanúsítványadói tevékenységre. 3.6.7. Az ügyintézõ megbízását legfeljebb hat hónapra vissza kell vonni, ha egy éven belül egynél több alkalommal kitöltetlen igazolólappal, illetve plakettel és nagyobb darabszámú (5 vagy több) plakettel nem tud elszámolni. A megbízást véglegesen vissza kell vonni, ha bebizonyosodik, hogy az ügyintézõ igazolólap hamisításában, vizsgálat nélküli kiadásában közremûködött.

Source: https://magyarkozlony.hu/hivatalos-lapok/a48a9cf1424d68d564d5e98167630fd83cd5205a/dokumentumok/ac4f7dd813244e0ebe54054182fe446f2b4a24f5/letoltes